stanford-oval/wikipedia huggingface dataset:
เทศบาลเมืองกำแพงเพชร (จังหวัดกำแพงเพชร)
การศึกษา

สถาบันอาชีวศึกษา
วิทยาลัยเทคนิคกำแพงเพชร
วิทยาลัยอาชีวศึกษาเทศบาลเมืองกำแพงเพชร
วิทยาลัยอาชีวศึกษาภักดีพณิชยการและเทคโนโลยีกำแพงเพชร
โรงเรียนรัฐบาลสังกัดคณะกรรมการการศึกษาขั้นพื้นฐาน
โรงเรียนกำแพงเพชรพิทยาคม
โรงเรียนวัชรวิทยา
โรงเรียนบ้านบ่อสามแสน
โรงเรียนวัดคูยาง
โรงเรียนรัฐบาลสังกัดเทศบาลเมืองกำแพงเพชร
โรงเรียนเทศบาล 1 (เกริกกฤติยาอุปถัมภ์)
โรงเรียนเทศบาล 2 (วัดทุ่งสวน)
โรงเรียนเทศบาล 3 (อินทรัมพรรย์ บุญประคองพิทยาคม)
โรงเรียนชากังราววิทยา (อินทร์-ชุ่ม ดีสารอุปถัมภ์)
โรงเรียนรัฐบาลสังกัดองค์การบริหารส่วนจังหวัดกำแพงเพชร
โรงเรียนองค์การบริหารส่วนจังหวัดกำแพงเพชร
โรงเรียนเอกชน
โรงเรียนกาญจนะศึกษา
โรงเรียนเตรียมนานาชาติภู่ขจร
โรงเรียนนวรนาถวิทยากำแพงเพชร
โรงเรียนอนุบาลจุฬารัตน์
โรงเรียนอนุบาลวาริน
การคมนาคม

ทางหลวงแผ่นดินหมายเลข 1 ถนนพหลโยธิน เป็นส่วนหนึ่งของทางหลวงเอเชียสาย 1 และทางหลวงเอเชียสาย 2
ทางหลวงแผ่นดินหมายเลข 101 ถนนกำแพงเพชร เป็นถนนทางเข้าเมืองกำแพงเพชร โดยผ่านสถานที่สำคัญต่าง ๆ มากมาย
ทางหลวงแผ่นดินหมายเลข 115 เชื่อมต่อกับทางหลวงแผ่นดินหมายเลข 112 ที่บริเวณแยกเลี่ยงเมืองกำแพงเพชร (แยกโรบินสัน)
ทางหลวงแผ่นดินหมายเลข 112  เป็นทางเลี่ยงเมืองกำแพงเพชร
พระยาวิชยาธิบดี (แบน บุนนาค)

พระยาวิชยาธิบดี (แบน) บุนนาค เป็นบุตร พระยาอรรคราชนารถภักดี (หวาด บุนนาค) กับคุณหญิงบัว ต.จ. (สกุลเดิม สมบัติศิริ) เป็นน้องร่วมบิดามารดากับ พระยาเดชานุชิต (หนา บุนนาค) เข้ารับราชการในสมัยรัชกาลที่ 5 ได้รับตำแหน่งเป็นพระเทพสงคราม ตำแหน่งรักษาราชการ ผู้ว่าราชการจังหวัดจันทบุรี และอยู่ในตำแหน่งนี้ 12 ปี ตั้งแต่ พ.ศ. 2436 - 2447 ระหว่างที่ประเทศฝรั่งเศสยึดครองจังหวัดจันทบุรี ได้ทำหน้าที่เป็นผู้รักษาบ้านเมืองในเวลาคับขันได้อย่างเรียบร้อย ครั้นเมื่อฝรั่งเศสถอนทหารออกไปจากจันทบุรีแล้ว ในปี พ.ศ. 2449 โปรดเกล้าฯ ให้รวมจังหวัดจันทบุรี จังหวัดระยอง และขลุง เป็นมณฑลจันทบุรี และทรงพระกรุณาโปรดเกล้าฯ ให้พระยาวิชยาธิบดีเป็นสมุหเทศาภิบาลมณฑลจันทบุรีคนแรก พระยาวิชยาธิบดีเคยได้รับยศเป็นพระพิพิธภักดี กองส่วยวังหน้า ในสมัยรัชกาลที่ 5 ต่อมาได้เลื่อนบรรดาศักดิ์เป็นพระกำแหงฤทธิรงค์ ปลัดเมืองจันทบุรี และพระเทพสงคราม รักษาราชการเมืองจันทบุรีแทนผู้เป็นบิดาที่ย้ายไปรับราชการที่ กระทรวงการต่างประเทศ ต่อมาในวันที่ 19 กันยายน พ.ศ. 2443 ท่านได้รับพระราชทานบรรดาศักดิ์เป็น พระยาวิชยาธิบดี ถือศักดินา 3000
พระยาวิชยาธิบดี (แบน) บุนนาค เป็นหลานของ สมเด็จเจ้าพระยาบรมมหาประยูรวงศ์  และ สมเด็จเจ้าพระยาบรมมหาศรีสุริยวงศ์ (ช่วง บุนนาค) ซึ่งสมรสกับ ท่านผู้หญิง กลิ่น บุนนาคพระยาวิชยาธิบดี เข้ารับราชการในสมัยรัชกาลที่ 5 ได้รับตำแหน่งเป็นพระเทพสงคราม ตำแหน่งรักษาราชการ ผู้ว่าราชการจังหวัดจันทบุรี และอยู่ในตำแหน่งนี้ 12 ปี ตั้งแต่ พ.ศ. 2436 - 2447 ระหว่างที่ประเทศฝรั่งเศสยึดครองจังหวัดจันทบุรี ได้ทำหน้าที่เป็นผู้รักษาบ้านเมืองในเวลาคับขันได้อย่างเรียบร้อย ครั้นเมื่อฝรั่งเศสถอนทหารออกไปจากจันทบุรีแล้ว ในปี พ.ศ. 2449 โปรดเกล้าฯ ให้รวมจังหวัดจันทบุรี จังหวัดระยอง และขลุง เป็นมณฑลจันทบุรี และทรงพระกรุณาโปรดเกล้าฯ ให้พระยาวิชยาธิบดี เป็นสมุหเทศาภิบาลมณฑลจันทบุรีคนแรก
ตระกูล > พี่น้องร่วมบิดา

พระยาราชนารถภักดี (หวาด บุนนาค) มี น้องชายชื่อ ตาด บุนนาค ทั้ง 2 เป็นบุตรของ พระยาอภัยสงคราม (นกยูง บุนนาค)
ตระกูล > พี่น้องร่วมเชื้อสายเดียวกัน

บุตร - ธิดา 11 คน ได้แก่ พระยาเดชานุชิต (หนา) พระยาวิชยาธิบดี (แบน) พระเทพสงคราม (โต) พระยาศรีธรรมศกราช (ปิ๋ว) พระยาวิสุทธิราชรังสรรค์ (ใหญ่) และหลวงวินิตนราการ (เล็ก) เป็นต้น มีธิดาชื่อ จำเริญ เป็นภรรยาหม่อมราชวงศ์สุวพรรณ สนิทวงศ์ และธิดาชื่อ ผัน เป็นภรรยาพระยาวิสูตรสาครดิษฐ์ (เทียน ประทีปะเสน)
ตระกูล > ด้านครอบครัว

และพระยาวิชยาธิบดี (แบน บุนนาค) มีภรรยา 2 ท่าน และมีบุตรธิดาหลายท่าน ดังนี้
ภรรยา ชื่อ สิทธิ์ (สกุลเดิม เอครพานิช) มีธิดาชื่อ คุณหญิงเริ่ม เป็นภรรยาพระยาฤๅไชย หม่อมหลวง เจริญ อิศรางกูรฯ
ภรรยาชื่อ คุณหญิงพร้อม (เอครพานิช) มีบุตรชื่อ รองอำมาตย์โทภุชงค์ บุนนาค และไพบูลย์ บุนนาค
สายเจ้าคุณพระราชพันธ์นวลชั้นที่ 7 ได้แก่ รองอำมาตย์โท ภุชงค์ บุนนาค
มีหลานปู่ชื่อพลตำรวจโท สวัสดี บุนนาค และพลตำรวจโท สวัสดี บุนนาค สมรสกับนางนพรัตน์ (สกุลเดิม สมบูรณ์ทรัพย์) มีธิดา 3 ท่าน ได้แก่
วิภาดา (บุนนาค) อิศระ สมรสกับ พล.ท.วุฒิไชย อิศระ มีธิดาชื่อ น.ส.วาสิตา อิศระ
ลลนา บุนนาค
วลาลี บุนนาค
ตระกูล > ประชุมพงศาวดาร ภาคที่ 59

งานพระราชทานเพลิงศพ เจ้าจอมมารดาโหมด ในรัชกาลที่5 และอำมาตย์ตรี วิชยาธิบดี (แบน บุนนาค)
ตระกูล > ด้านการปกครอง

ในรัชกาลที่ 5 ได้เป็นพระเทพสงคราม ตำแหน่งรักษาราชการ ผู้ว่าราชการจังหวัดจันทบุรี และอยู่ในตำแหน่งนี้ 12 ปี ตั้งแต่ พ.ศ. 2436 - 2447
พ.ศ. 2449 พระยาวิชยาธิบดี เป็นสมุหเทศาภิบาลมลฑลจันทบุรีคนแรก
แหล่งข้อมูลอื่น

http://www.bunnag.in.th/prarajpannuang047.html เก็บถาวร 2009-05-25 ที่ เวย์แบ็กแมชชีน
ผาณิต นิติทัณฑ์ประภาศ

| ผาณิต นิติทัณฑ์ประภาศม> ป.ช., ม.ว.ม., จ.ภ., ร.จ.พ. |
| --- | --- |

ข้อมูลส่วนบุคคล
เกิด: 26 มกราคม พ.ศ. 2486 (81 ปี)
เชื้อชาติ: ไทย
คู่สมรส: อิสสระ นิติทัณฑ์ประภาศ
บุตร: ดร.เอกนิติ นิติทัณฑ์ประภาศ ผศ.ดร.อิสริยา นิติทัณฑ์ประภาศ
อาชีพ: ข้าราชการบำนาญ

ผาณิต นิติทัณฑ์ประภาศ อดีตสมาชิกวุฒิสภาอดีตสมาชิกสภาปฏิรูปแห่งชาติ ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560  ประธานผู้ตรวจการแผ่นดินของประเทศไทย อดีตปลัดกระทรวงการพัฒนาสังคมและความมั่นคงของมนุษย์ และอดีตปลัดสำนักนายกรัฐมนตรี
ประวัติ

ผาณิต นิติทัณฑ์ประภาศ จบการศึกษาชั้นมัธยมจากโรงเรียนราชินีบน จากนั้นได้เข้าศึกษาต่อที่คณะอักษรศาสตร์ จุฬาลงกรณ์มหาวิทยาลัยจนจบการศึกษาในปี พ.ศ. 2507 ต่อมาในปี พ.ศ. 2512 ได้สำเร็จการศึกษาพัฒนบริหารศาสตรมหาบัณฑิต สถาบันบัณฑิตพัฒนบริหารศาสตร์ (นิด้า) (เกียรตินิยมดี) สาขารัฐประศาสนศาสตร์ และยังได้สำเร็จการศึกษานิติศาสตรบัณฑิต มหาวิทยาลัยสุโขทัยธรรมาธิราช และหลักสูตรป้องกันราชอาณาจักร (รุ่นที่ 37) วิทยาลัยป้องกันราชอาณาจักร
ด้านครอบครัว สมรสกับนายอิสสระ นิติทัณฑ์ประภาศ อดีตประธานศาลรัฐธรรมนูญ และรองผู้อำนวยการสำนักงบประมาณ มีบุตรธิดา 2 คน คือ ดร.เอกนิติ นิติทัณฑ์ประภาศ อธิบดีกรมธนารักษ์ อดีตอธิบดีกรมสรรพสามิต อดีตอธิบดีกรมสรรพากร อดีตผู้อำนวยการสำนักงานคณะกรรมการนโยบายรัฐวิสาหกิจ และ ผู้ช่วยศาสตราจารย์ ดร.อิสริยา นิติทัณฑ์ประภาศ ภาควิชาเศรษฐศาสตร์เกษตรและทรัพยากร คณะเศรษฐศาสตร์ มหาวิทยาลัยเกษตรศาสตร์
การทำงาน

ผาณิต นิติทัณฑ์ประภาศ เริ่มรับราชการเมื่อวันที่ 14 มกราคม พ.ศ. 2508 ในตำแหน่งพนักงานงบประมาณตรี สำนักงบประมาณ และได้โอนมาสังกัดสำนักงานปลัดสำนักนายกรัฐมนตรี ในปีต่อมา และได้ก้าวหน้าในหน้าที่การงานเรื่อยมาจนได้รับตำแหน่งผู้อำนวยการกองแผนงานและวิชาการ สำนักงานปลัดสำนักนายกรัฐมนตรี ในปี พ.ศ. 2521 เป็นผู้ช่วยปลัดสำนักนายกรัฐมนตรี และผู้ตรวจราชการสำนักนายกรัฐมนตรี ในปี พ.ศ. 2530 และได้รับตำแหน่งรองปลัดสำนักนายกรัฐมนตรี ในปี พ.ศ. 2538 จนกระทั่งเมื่อวันที่ 25 เมษายน พ.ศ. 2542 จึงได้รับโปรดเกล้าฯ แต่งตั้งเป็นปลัดสำนักนายกรัฐมนตรี
ต่อมาในรัฐบาลของพันตำรวจโททักษิณ ชินวัตร จึงได้ถูกย้ายมาดำรงตำแหน่งเลขาธิการคณะกรรมการจัดระบบการจราจรทางบก สำนักงานคณะกรรมการจัดระบบการจราจรทางบก ตั้งแต่วันที่ 1 ตุลาคม พ.ศ. 2544 เป็นปลัดกระทรวงการพัฒนาสังคมและความมั่นคงของมนุษย์ ในปี พ.ศ. 2545 จนเกษียณอายุราชการในปี พ.ศ. 2546
ต่อมาเมื่อวันที่ 13 ตุลาคม พ.ศ. 2551 จึงได้รับโปรดเกล้าฯ แต่งตั้งเป็นผู้ตรวจการแผ่นดิน และเป็นประธานผู้ตรวจการแผ่นดิน ในปี พ.ศ. 2554
หลัง รัฐประหารในประเทศไทย พ.ศ. 2557 ได้รับการแต่งตั้งเป็น สมาชิกสภาปฏิรูปแห่งชาติ และเป็นที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2533 –  เหรียญจักรพรรดิมาลา (ร.จ.พ.)
หม่อมเจ้าขจรจรัสฤทธิ์ กฤดากร

| หม่อมเจ้าขจรจรัสฤทธิ์ กฤดากร |
| --- | --- |
หม่อมเจ้า ชั้น 4

ประสูติ: 29 กุมภาพันธ์ พ.ศ. 2431
ชีพิตักษัย: 12 กรกฎาคม พ.ศ. 2468 (37 ปี)
ราชวงศ์: จักรี
พระบิดา: พระเจ้าบรมวงศ์เธอ กรมพระนเรศรวรฤทธิ์
พระมารดา: หม่อมสุภาพ กฤดากร ณ อยุธยา
มหาอำมาตย์ตรี หม่อมเจ้าขจรจรัสฤทธิ์ กฤดากร (29 กุมภาพันธ์ พ.ศ. 2431 - 12 กรกฎาคม พ.ศ. 2468) อดีตผู้พิพากษาศาลคดีต่างประเทศ และอดีตอัยการ กระทรวงยุติธรรม
พระประวัติ

หม่อมเจ้าเขจรจรัสฤทธิ์ กฤดากร ทรงเป็นโอรสในพระเจ้าบรมวงศ์เธอ กรมพระนเรศรวรฤทธิ์ กับหม่อมสุภาพ กฤดากร ณ อยุธยา ประสูติเมื่อวันที่ 29 กุมภาพันธ์ พ.ศ. 2430 (นับแบบปัจจุบันเป็น พ.ศ. 2431) ปีกุน ในปี พ.ศ. 2440 ได้ทรงพระกรุณาโปรดเกล้าฯ เกษากันต์ ในพระราชพิธีสัมพัจฉรฉินท์ ณ พระที่นั่งอมรินทรวินิจฉัย
ในปี พ.ศ. 2442 ได้เข้าศึกษาที่โรงเรียนราชวิทยาลัย จนสำเร็จการศึกษา
ในปี พ.ศ. 2446 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้เป็นนักเรียนหลวงออกไปศึกษาวิทยาศาสตร์ที่ยุโรป ได้ศึกษาที่โรงเรียนแฮร์โรว์ (Harrow school) ประเทศอังกฤษ เป็นเวลา 4 ปี จนสำเร็จการศึกษา
ในปี พ.ศ. 2450 เข้าศึกษาวิชาประวัติศาสตร์และนิติศาสตร์ ณ มหาวิทยาลัยเคมบริดจ์ โดยใช้เวลาศึกษา 3 ปี จนสำเร็จการศึกษาได้รับปริญญา ศิลปศาสตรบัณฑิต (B.A.) และ นิติศาสตรบัณฑิต (LL.M)
ในปี พ.ศ. 2453 ได้เข้าศึกษาต่อที่โรงเรียนกฎหมาย ณ กรุงลอนดอน สอบได้เป็นเนติบัณฑิตอังกฤษ แล้วไปเป็นนักเรียนล่ามประจำอยู่ที่สถานราชทูตสยามแห่งกรุงปารีส และศึกษาวิชารัฐประศาสนศาสตร์ อีก 2 ปี สอบได้ประกาศนียบัตร
ในปี พ.ศ. 2455 เสด็จกลับเข้ามารับราชการที่กระทรวงการต่างประเทศ ในตำแหน่งผู้ช่วยชั้นที่ 1 กรมที่ปรึกษาราชการแผ่นดิน
ในปี พ.ศ. 2456 ได้รับพระราชทานยศเป็น อำมาตย์เอก แล้วได้เข้าเรียนที่โรงเรียนกฎหมายกระทรวงยุติธรรม สอบได้เป็นเนติบัณฑิตสยาม ในปี พ.ศ. 2459
ในปี พ.ศ. 2457 เป็นเลขานุการกรมที่ปรึกษาราชการแผ่นดิน
ในปี พ.ศ. 2461 หลังจากลาผนวชแล้ว ได้เข้ารับราชการในกระทรวงยุติธรรม ในตำแหน่งอัยการ หลังจากนั้นได้เสด็จออกไปรับราชการเป็นเลขานุการใหญ่ แห่งคณะอัครราชทูตพิเศษสยาม ในการประชุมปรึกษาสัญญาสันติภาพ ณ กรุงปารีส
ในวันที่ 9 เมษายน 2463 ได้รับการแต่งตั้งเป็นผู้กำกับสำนักงานสำหรับตรวจแลใช้หนี้เชลย ต่อมาในวันที่ 1 มิถุนายน 2463 ได้รับโปรดเกล้าฯ แต่งตั้งให้ดำรงตำแหน่งผู้พิพากษาศาลต่างประเทศ
ในปี พ.ศ. 2463 ได้เป็นอาจารย์พิเศษ โรงเรียนกฎหมายกระทรวงยุติธรรม สอนวิชากฎหมายระหว่างประเทศแผนกคดีเมือง
ในปี พ.ศ. 2464 ได้รับการแต่งตั้งเป็นกรรมการเนติบัณฑิตยสภา
ในปี พ.ศ. 2465 เป็นกรรมการสอดส่องความประพฤติทนายความ
ในปี พ.ศ. 2467 พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้เป็นกรรมการแห่งสภานิติศึกษา และได้รับการเลื่อนยศเป็น "มหาอำมาตย์ตรี" และได้รับพระราชทานเครื่องราชอิสริยาภรณ์สำหรับตระกูลจุลจอมเกล้า ชั้น ทุติยจุลจอมเกล้า พร้อมพานทองและเครื่องยศ
ในปี พ.ศ. 2468 มหาอำมาตย์ตรีหม่อมเจ้าเขจรจรัสฤทธิ์ กฤดากร ได้รับพระมาหากรุณาธิคุณจากพระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ แต่งตั้งเป็นองคมนตรี
หม่อมเจ้าเขจรจรัสฤทธิ์ กฤดากร ประชวรพระโรคไข้หวัดใหญ่ ตั้งแต่วันที่ 5 กรกฎาคม เนื่องด้วยปับผาสะอักเสบมาก สิ้นชีพิตักษัยเมื่อวันที่ 12 กรกฎาคม 2468 เวลา 2 นาฬิกา 20 นาที สิริพระชันษา 37 ปี ทรงพระกรุณาโปรดเกล้าฯ พระราชทานหีบทองลายก้านขด ฉัตรเบญจา 4 คัน ตั้งประดับ เมื่อเวลารับพระราชทานน้ำสรงศพ มีประโคมกลองชนะ 10 จ่าปี 1
พระนิพนธ์

หม่อมเจ้าเขจรจรัสฤทธิ์ ทรงผนวชในวัดพระศรีรัตนศาสดาราม โดยมีสมเด็จพระมหาสมณเจ้า กรมพระยาวชิรญาณวโรรส เป็นพระอุปฌาย์จารย์ ในขณะที่หม่อมเจ้าเขจรจรัสฤทธิ์ ผนวชและจำพรรษาอยู่ ณ วัดบวรนิเวศวิหาร ได้ศึกษาพระธรรมวินัย สอบได้เป็นนักธรรมชั้นตรี และได้ทรงนิพนธ์หนังสือ "พระไตรรัตน์" ขึ้นมาเพื่อใช้เป็นตำราในการศึกษาพระไตรปิฎกของพระภิกษุสามเณร จัดพิมพ์ครั้งแรกเมื่อปี พ.ศ. 2467
พระยศ > พระยศพลเรือน

มหาอำมาตย์ตรี
อำมาตย์เอก
เครื่องราชอิสริยาภรณ์

พ.ศ. 2464 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2467 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2461 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2460 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2461 –  เหรียญรัตนาภรณ์ รัชกาลที่ 6 ชั้นที่ 4 (ว.ป.ร.4)
วิสูตร อรรถยุกติ

| วิสูตร อรรถยุกติ |
| --- | --- |


รัฐมนตรีช่วยว่าการกระทรวงการต่างประเทศ
ดำรงตำแหน่ง 23 กันยายน พ.ศ. 2500 – 7 สิงหาคม พ.ศ. 2501 (0 ปี 318 วัน)
 
ข้อมูลส่วนบุคคล
เกิด: พ.ศ. 2446
เสียชีวิต: พ.ศ. 2517
คู่สมรส: คุณหญิงเผชิญ อรรถยุกติ

วิสูตร อรรถยุกติ หรือ อำมาตย์โท หลวงวิสูตรวิรัชชเทศ (พ.ศ. 2446 - พ.ศ. 2517) เป็นอดีตรัฐมนตรีช่วยว่าการกระทรวงการต่างประเทศ 2 สมัย ในรัฐบาลของนายพจน์ สารสิน และรัฐบาลของจอมพลถนอม กิตติขจร เป็นอดีตเอกอัคราชทูตไทยประจำหลายประเทศ และเป็นเอกอัครราชทูตไทยคนแรกประจำกรุงสต๊อกโฮล์ม ประเทศสวีเดน อดีตปลัดกระทรวงการต่างประเทศ
ประวัติ

วิสูตร อรรถยุกติ เดิมชื่อ ถวิล อรรถยุกติ เป็นบุตรของพระยาเผด็จดุลยบดีศรีสรคม เขาสมรสกับคุณหญิงเผชิญ อรรถยุกติ (สกุลเดิม โชติกเสถียร) บุตรสาวคนโตของ นาวาเอก พระวิทยุทูระลิขิต (ทั่ง โชติกเสถียร)
วิสูตร อรรถยุกติ รับราชการในสังกัดกระทรวงการต่างประเทศ เคยดำรงตำแหน่งเอกอัคราชทูตไทยประจำหลายประเทศ และเป็นเอกอัครราชทูตไทยคนแรกประจำกรุงสต๊อกโฮล์ม ประเทศสวีเดน และดำรงตำแหน่งสูงสุด คือ ปลัดกระทรวงการต่างประเทศ
งานการเมือง

วิสูตร อรรถยุกติ ได้รับแต่งตั้งเป็นรัฐมนตรีช่วยว่าการกระทรวงการต่างประเทศ ในปี พ.ศ. 2500 ในรัฐบาลของนายพจน์ สารสิน ต่อมาในปี พ.ศ. 2501 ได้รับแต่งตั้งเป็นรัฐมนตรีช่วยว่าการกระทรวงการต่างประเทศอีกครั้ง ในรัฐบาลของจอมพลถนอม กิตติขจร
วิสูตร ได้รับแต่งตั้งเป็นสมาชิกสภาร่างรัฐธรรมนูญ เมื่อเดือนกุมภาพันธ์ พ.ศ. 2502 หลังการรัฐประหารในประเทศไทย พ.ศ. 2501 ต่อมาเขาได้ลาออกจากตำแหน่งในเดือนพฤษภาคมของปีเดียวกัน
เครื่องราชอิสริยาภรณ์

วิสูตร อรรถยุกติ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2500 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2499 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2508 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2485 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2487 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2494 –  เหรียญจักรพรรดิมาลา (ร.จ.พ.)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

อิตาลี :
พ.ศ. 2476 –  เครื่องราชอิสริยาภรณ์มงกุฎอิตาลี ชั้นที่ 3
พ.ศ. 2482 –  เครื่องราชอิสริยาภรณ์นักบุญมอริซและลาซารัส ชั้นที่ 2
เบลเยียม :
พ.ศ. 2477 –  เครื่องราชอิสริยาภรณ์มงกุฎเบลเยียม ชั้นที่ 3
พ.ศ. 2498 –  เครื่องราชอิสริยาภรณ์เลออปอลที่ 2 ชั้นที่ 1
เนเธอร์แลนด์ :
พ.ศ. 2491 –  เครื่องราชอิสริยาภรณ์ออเรนจ์-นัสเซา ชั้นที่ 1
ไลบีเรีย :
พ.ศ. 2495 –  เครื่องราชอิสริยาภรณ์ดาราแห่งแอฟริกา ชั้นที่ 2
ฝรั่งเศส :
พ.ศ. 2498 –  เครื่องอิสริยาภรณ์เลฌียงดอเนอร์ ชั้นที่ 2
ไต้หวัน :
พ.ศ. 2499 –  เครื่องอิสริยาภรณ์ดาราอันสุกสกาว ชั้นที่ 1
หม่อมเจ้าดิลกฤทธิ์ กฤดากร

| หม่อมเจ้าดิลกฤทธิ์ กฤดากร |
| --- | --- |
หม่อมเจ้า ชั้น 4

ประสูติ: 18 กรกฎาคม พ.ศ. 2451
สิ้นชีพิตักษัย: 18 มิถุนายน พ.ศ. 2500 (48 ปี)
หม่อม: หม่อมราชวงศ์จันทรรัตน์ เทวกุล
ธิดา: หม่อมราชวงศ์หญิงอมรรัตน์ กฤดากร
ราชสกุล: กฤดากร
ราชวงศ์: จักรี
พระบิดา: พระเจ้าบรมวงศ์เธอ กรมพระนเรศรวรฤทธิ์
พระมารดา: หม่อมเจิม กฤดากร ณ อยุธยา
หม่อมเจ้าดิลกฤทธิ์ กฤดากร เป็นโอรสพระเจ้าบรมวงศ์เธอ กรมพระนเรศรวรฤทธิ์ ในหม่อมเจิม กฤดากร ณ อยุธยา ประสูติเมื่อวันที่ 18 กันยายน พ.ศ. 2451 ทรงมีพระโสทร 3 องค์ด้วยกัน คือ
หม่อมเจ้าเสริมสวาสดิ์ กฤดากร
หม่อมเจ้าผจงรจิตร กฤดากร
หม่อมเจ้าดิลกฤทธิ์ กฤดากร
หม่อมเจ้าดิลกฤทธิ์ กฤดากร สิ้นชีพิตักษัยด้วยโรคพระหทัย เมื่อวันที่ 18 มิถุนายน 2500 สิริพระชันษา 48 ปี 9 เดือน ในการนี้พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานน้ำหลวงสรงศพ และพระราชทานโกศราชวงศ์ พร้อมทั้งเครื่องประกอบเกียรติยศ มีพิธีพระราชทานเพลิงศพ ในวันที่ 13 กุมภาพันธ์ พ.ศ. 2501 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
ประวัติ > การศึกษา

เมื่อทรงพระเยาว์ได้ทรงรับการศึกษาเบื้องต้นที่โรงเรียนมหาดเล็กหลวง และโรงเรียนราชวิทยาลัย ประมาณ 3 ปี จนพระชนมายุได้ 11 ปี จึงได้เสด็จไปศึกษาที่ยุโรป โดยทุนพระราชทานจากพระบาทสมเด็จพระมงกุฎเกล้าเจ้าอยู่หัว โดยได้เข้าเฝ้ากราบถวายบังคมลาเมื่อ วันที่ 22 เมษายน 2463 ระหว่างงานพระราชพิธีพืชมงคลที่พระที่นั่งอภิเศกดุสิต โดยทรงสำเร็จการศึกษาตามลำดับดังต่อไปนี้
พ.ศ. 2463 เข้า Preparatory School ที่ประเทศอังกฤษ
พ.ศ. 2468 เข้าโรงเรียน Charterhouse สอบได้ Credits ในภาษาอังกฤษ ฝรั่งเศส ละติน ซึ่งทำได้ได้รับการยกเว้นไม่ต้องสอบเข้ามหาวิทยาลัยเคมบริดจ์
พ.ศ. 2472 เข้ามหาวิทยาลัยเคมบริดจ์ สอบได้ B.A. (Honours)
พ.ศ. 2475 เข้าเรียนต่อที่ école libre des sciences politiques ที่กรุงปารีส ทรงศึกษาได้เพียง 1 ปี ก็เสด็จกลับประเทศไทยเพื่อเข้ารับราชการ
พ.ศ. 2499 วิทยาลัยป้องกันราชอาณาจักร รุ่นที่ 1
ด้านชีวิตครอบครัว หม่อมเจ้าดิลกฤทธิ์ กฤดากร ทรงสมรสกับ หม่อมราชวงศ์หญิงจันทรรัตน์ (เทวกุล) กฤดากร ธิดาใน พระวรวงศ์เธอ กรมหมื่นเทววงศวโรทัย มีธิดาร่วมกันเพียง 1 ท่าน คือ
หม่อมราชวงศ์หญิงอมรรัตน์ กฤดากร
ประวัติ > การศึกษา > ประวัติการรับราชการ

หม่อมเจ้าดิลกฤทธิ์ กฤดากร เริ่มเข้ารับราชการในกระทรวงการต่างประเทศ เมื่อวันที่ 1 กุมภาพันธ์ พ.ศ. 2475 โดยมีตำแหน่งตามลำดับดังต่อไปนี้
พ.ศ. 2475 ปลัดกรมชั้น 2 กรมการเมือง
พ.ศ. 2476 หัวหน้าแผนกสมาคมมนุษย์สงเคราะห์และกรรมกร กองนานาชาติ
พ.ศ. 2485 หัวหน้ากองแปล สำนักงานที่ปรึกษา
พ.ศ. 2490 เลขานุการโท สถานเอกอัครราชทูตไทย ณ กรุงวอชิงตัน
พ.ศ. 2494 ที่ปรึกษา สถานเอกอัครราชทูตไทย ณ กรุงวอชิงตัน
พ.ศ. 2495 อธิบดีกรมการเมือง
พ.ศ. 2497 อธิบดีกรมยุโรปและอเมริกา
พ.ศ. 2498 รองปลัดกระทรวงการต่างประเทศ
พ.ศ. 2498 ปลัดกระทรวงการต่างประเทศ จนสิ้นชีพิตักษัย
ประวัติ > การศึกษา > ราชการพิเศษ

เลขาธิการคณะทูตไทยไปประเทศจีน เพื่อแลกเปลี่ยนสัตยาบันในสนธิสัญญาไมตรีระหว่างราชอาณาจักรไทย กับสาธารณรัฐจีน
ผู้แทนรัฐบาลไทยในคณะกรรมการพิจารณาแบ่งสรรข้าวระหว่างประเทศ ณ ประเทศแมกซิโก
ผู้ช่วยเหลือในการเจรจาเพื่อขอรับทองคำไทยคืนจากประเทศญี่ปุ่น
ผู้แทนสำรองในการประชุมคณะมนตรีภาวะทรัสตี ครั้งที่ 9 และผู้แทนฝ่ายไทยในคณะกรรมการเยี่ยมดินแดนภาวะทรัสตีในแอฟริกาตะวันออก
กรรมการจัดเตรียมงานการทรงผนวชของพระบาทสมเด็จพระเจ้าอยู่หัว รัชกาลที่ 9
ประธานคณะกรรมการเชิญและรับรองแขกต่างประเทศ เนื่องในงานฉลอง 25 พุทธศตวรรษ
เครื่องราชอิสริยาภรณ์

หม่อมเจ้าดิลกฤทธิ์ กฤดากร ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2498 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2497 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2497 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2485 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

อิตาลี :
พ.ศ. 2482 –  เครื่องราชอิสริยาภรณ์มงกุฎอิตาลี ชั้นที่ 4
สาธารณรัฐจีน :
พ.ศ. 2492 –  เครื่องอิสริยาภรณ์ดาราอันสุกสกาว ชั้นที่ 3
อิตาลี :
พ.ศ. 2498 –  เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 1
พม่า :
พ.ศ. 2499 –  เครื่องอิสริยาภรณ์แห่งสหภาพพม่า ชั้นที่ 2
เดนมาร์ก :
พ.ศ. 2500 –  เครื่องราชอิสริยาภรณ์แดนเนอโบร ชั้นที่ 1
รัฐมนตรีว่าการกระทรวงการพัฒนาสังคมและความมั่นคงของมนุษย์ของไทย

| รัฐมนตรีว่าการ กระทรวงการพัฒนาสังคมและความมั่นคงของมนุษย์ |
| --- | --- |
ตราประจำกระทรวง
ผู้ดำรงตำแหน่งคนปัจจุบัน วราวุธ ศิลปอาชา ตั้งแต่ 1 กันยายน พ.ศ. 2566
กระทรวงการพัฒนาสังคมและความมั่นคงของมนุษย์
สมาชิกของ: คณะรัฐมนตรีไทย
รายงานต่อ: นายกรัฐมนตรีไทย
ผู้เสนอชื่อ: นายกรัฐมนตรีไทย
ผู้แต่งตั้ง: พระมหากษัตริย์ไทย
วาระ: ตามวาระของคณะรัฐมนตรี
ผู้ประเดิมตำแหน่ง: อนุรักษ์ จุรีมาศ
สถาปนา: 3 ตุลาคม พ.ศ. 2545
เว็บไซต์: กระทรวงการพัฒนาสังคมและความมั่นคงของมนุษย์
รัฐมนตรีว่าการกระทรวงการพัฒนาสังคมและความมั่นคงของมนุษย์ เป็นตำแหน่งหัวหน้าส่วนราชการของ กระทรวงการพัฒนาสังคมและความมั่นคงของมนุษย์ โดยตำแหน่งนี้มีขึ้นตั้งแต่ปี พ.ศ. 2545 พร้อมการการจัดตั้งกระทรวงตาม พระราชบัญญัติปรับปรุงกระทรวง ทบวง กรม พ.ศ. 2545 ใน คณะรัฐมนตรีไทย คณะที่ 54
ประวัติ

สืบเนื่องจาก พระราชบัญญัติปรับปรุงกระทรวง ทบวง กรม พ.ศ. 2545 ทำให้มีการจัดตั้ง กระทรวงการพัฒนาสังคมและความมั่นคงของมนุษย์ ในปี พ.ศ. 2545 โดยมีหน้าที่หลักในการพัฒนาสังคม การสร้างความเป็นธรรมและความเสมอภาคในสังคม การส่งเสริมและพัฒนาคุณภาพและความมั่นคงในชีวิต สถาบันครอบครัวและชุมชน
จึงได้มีการปรับโครงสร้างของส่วนราชการตามไปด้วย จึงต้องมีการแต่งตั้งรัฐมนตรีว่าการขึ้น เพื่อบริหารและสั่งการกระทรวง ให้การดำเนินงานของกระทรวง เป็นไปอย่างมีเสถียรภาพ โดยได้มีพระบรมราชโองการแต่งตั้ง อนุรักษ์ จุรีมาศ ดำรงตำแหน่งรัฐมนตรีว่าการเป็นคนแรกของกระทรวง เมื่อวันที่ 3 ตุลาคม พ.ศ. 2545
รายนามผู้ดำรงตำแหน่ง

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
กระทรวงการพัฒนาสังคมและความมั่นคงของมนุษย์ ( 3 ตุลาคม 2545 – ปัจจุบัน )
| ลำดับ (สมัย) | รูป | รายนาม | ครม. คณะที่ | เริ่มวาระ | สิ้นสุดวาระ |  |  |
| 1 |  | อนุรักษ์ จุรีมาศ | 54 | 3 ตุลาคม พ.ศ. 2545 | 8 พฤศจิกายน พ.ศ. 2546 |  |  |
| 2 |  | สรอรรถ กลิ่นประทุม | 54 | 8 พฤศจิกายน พ.ศ. 2546 | 11 มีนาคม พ.ศ. 2548 |  |  |
| 3 |  | ประชา มาลีนนท์ | 55 | 11 มีนาคม พ.ศ. 2548 | 2 สิงหาคม พ.ศ. 2548 |  |  |
| 4 |  | วัฒนา เมืองสุข | 55 | 2 สิงหาคม พ.ศ. 2548 | 19 กันยายน พ.ศ. 2549 |  |  |

| คณะปฏิรูปการปกครองในระบอบประชาธิปไตยฯ (คปค.) | คณะปฏิรูปการปกครองในระบอบประชาธิปไตยฯ (คปค.) | คณะปฏิรูปการปกครองในระบอบประชาธิปไตยฯ (คปค.) | คณะปฏิรูปการปกครองในระบอบประชาธิปไตยฯ (คปค.) | 19 กันยายน พ.ศ. 2549 | 1 ตุลาคม พ.ศ. 2549 |  |  |
| 5 |  | ไพบูลย์ วัฒนศิริธรรม | 56 | 9 ตุลาคม พ.ศ. 2549 | 6 กุมภาพันธ์ พ.ศ. 2551 |  |  |
| 6 |  | สุธา ชันแสง | 57 | 6 กุมภาพันธ์ พ.ศ. 2551 | 8 พฤษภาคม พ.ศ. 2551 |  |  |
| 7 |  | ชวรัตน์ ชาญวีรกูล | 57 | 23 พฤษภาคม พ.ศ. 2551 | 2 สิงหาคม พ.ศ. 2551 |  |  |
| 8 |  | อนุสรณ์ วงศ์วรรณ | 57 | 2 สิงหาคม พ.ศ. 2551 | 9 กันยายน พ.ศ. 2551 |  |  |
| 9 |  | อุดมเดช รัตนเสถียร | 58 | 24 กันยายน พ.ศ. 2551 | 2 ธันวาคม พ.ศ. 2551 |  |  |
| 10 |  | วิฑูรย์ นามบุตร | 59 | 20 ธันวาคม พ.ศ. 2551 | 3 กุมภาพันธ์ พ.ศ. 2552 |  |  |
| 11 |  | อิสสระ สมชัย | 59 | 10 กุมภาพันธ์ พ.ศ. 2552 | 9 สิงหาคม พ.ศ. 2554 |  |  |
| 12 |  | สันติ พร้อมพัฒน์ | 60 | 9 สิงหาคม พ.ศ. 2554 | 30 มิถุนายน พ.ศ. 2556 |  |  |
| 13 |  | ปวีณา หงสกุล | 60 | 30 มิถุนายน พ.ศ. 2556 | 22 พฤษภาคม พ.ศ. 2557 |  |  |
| คณะรักษาความสงบแห่งชาติ (คสช.) | คณะรักษาความสงบแห่งชาติ (คสช.) | คณะรักษาความสงบแห่งชาติ (คสช.) | คณะรักษาความสงบแห่งชาติ (คสช.) | 22 พฤษภาคม พ.ศ. 2557 | 30 สิงหาคม พ.ศ. 2557 |  |  |
| 14 |  | พลตำรวจเอก อดุลย์ แสงสิงแก้ว | 61 | 30 สิงหาคม พ.ศ. 2557 | 23 พฤศจิกายน พ.ศ. 2560 |  |  |
| 15 |  | พลเอก อนันตพร กาญจนรัตน์ | 61 | 23 พฤศจิกายน พ.ศ. 2560 | 8 พฤษภาคม พ.ศ. 2562 |  |  |
| 16 |  | จุติ ไกรฤกษ์ | 62 | 10 กรกฎาคม พ.ศ. 2562 | 1 กันยายน พ.ศ. 2566 |  |  |
| 17 (1,2) |  | วราวุธ ศิลปอาชา | 63 | 1 กันยายน พ.ศ. 2566 | 3 กันยายน พ.ศ. 2567 |  |  |
| 17 (1,2) |  | วราวุธ ศิลปอาชา | 64 | 3 กันยายน พ.ศ. 2567 | ปัจจุบัน |  |  |
รัฐมนตรีว่าการกระทรวงการพัฒนาสังคมและความมั่นคงของมนุษย์ที่ยังมีชีวิตอยู่

ปัจจุบันมีรัฐมนตรีว่าการกระทรวงการพัฒนาสังคมและความมั่นคงของมนุษย์ที่ยังมีชีวิตอยู่ 16 คน ได้แก่
| รายนาม | วาระ | วันเกิด |
| --- | --- | --- |
| ชวรัตน์ ชาญวีรกูล | พ.ศ. 2551 | 7 มิถุนายน พ.ศ. 2479 (88 ปี) |
| อิสสระ สมชัย | พ.ศ. 2552 - 2554 | 16 ธันวาคม พ.ศ. 2489 (77 ปี) |
| ประชา มาลีนนท์ | พ.ศ. 2548 | 20 มีนาคม พ.ศ. 2490 (77 ปี) |
| ปวีณา หงสกุล | พ.ศ. 2556 - 2557 | 5 กรกฎาคม พ.ศ. 2492 (75 ปี) |
| สันติ พร้อมพัฒน์ | พ.ศ. 2554 - 2556 | 1 มกราคม พ.ศ. 2495 (72 ปี) |
| อนุสรณ์ วงศ์วรรณ | พ.ศ. 2551 | 7 มกราคม พ.ศ. 2495 (72 ปี) |
| อดุลย์ แสงสิงแก้ว | พ.ศ. 2557 - 2560 | 8 เมษายน พ.ศ. 2497 (70 ปี) |
| อนันตพร กาญจนรัตน์ | พ.ศ. 2560 - 2562 | 15 สิงหาคม พ.ศ. 2498 (69 ปี) |
| สรอรรถ กลิ่นประทุม | พ.ศ. 2546 - 2548 | 17 มีนาคม พ.ศ. 2499 (68 ปี) |
| จุติ ไกรฤกษ์ | พ.ศ. 2562 - 2566 | 14 ธันวาคม พ.ศ. 2499 (67 ปี) |
| วัฒนา เมืองสุข | พ.ศ. 2548 - 2549 | 28 พฤษภาคม พ.ศ. 2500 (67 ปี) |
| อุดมเดช รัตนเสถียร | พ.ศ. 2551 | 20 พฤศจิกายน พ.ศ. 2502 (64 ปี) |
| วิฑูรย์ นามบุตร | พ.ศ. 2551 - 2552 | 23 กันยายน พ.ศ. 2502 (65 ปี) |
| สุธา ชันแสง | พ.ศ. 2551 | 13 มิถุนายน พ.ศ. 2503 (64 ปี) |
| อนุรักษ์ จุรีมาศ | พ.ศ. 2545 - 2546 | 3 สิงหาคม พ.ศ. 2503 (64 ปี) |
| วราวุธ ศิลปอาชา | พ.ศ. 2566 - ปัจจุบัน | 11 กรกฎาคม พ.ศ. 2516 (51 ปี) |
รายนามรัฐมนตรีช่วยว่าการกระทรวงการพัฒนาสังคมและความมั่นคงของมนุษย์

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ (สมัย) | รูป | รายนาม | ครม. คณะที่ | เริ่มวาระ | สิ้นสุดวาระ |
| 1 |  | นายแพทย์ พลเดช ปิ่นประทีป | 56 | 7 มีนาคม พ.ศ. 2550 | 23 ธันวาคม พ.ศ. 2550 |
วัดพระธาตุ
โบราณสถาน

วัดพระธาตุดุม อำเภอเมืองสกลนคร จังหวัดสกลนคร
วัดพระธาตุนารายณ์เจงเวง อำเภอเมืองสกลนคร จังหวัดสกลนคร
พระธาตุภูเพ็ก อำเภอพรรณานิคม จังหวัดสกลนคร
ดูเพิ่ม

วัดมหาธาตุ
วัดพระบรมธาตุ
วัดพระธาตุจอมรุ่ง
วัดพระธาตุจอมแจ้ง
วัดหน้าพระธาตุ
พระธาตุเก้าจอม